Trelis/gawiki huggingface dataset:
Clochán na Carraige. Is clochán coirceogach in Inis Mór, Contae na Gaillimhe é Clochan na Carraige. Tá sé suite ar léibheann siar ó thuaidh ó Phort Mhuirbhigh. Is séadchomhartha náisiúnta é, atá ubhchruthach ar an taobh amuigh agus dronuilleogach ar an taobh istigh. Is é an bothán cloiche is fearr caomhnaithe in Éirinn.
Cur síos.
Tá an clochán thart ar 6.0 m ar fad, 2.35 m ar leithead, agus 2.7 m ar airde. Tá dhá bhealach isteach ann, iad íseal agus dronuilleogach, ceann amháin ar gach taobh. Soláthraíonn fuinneog bheag ar an taobh thiar theas solas. Creidtear gur tógadh an clochán sa 17ú nó 18ú haois, cé go bhfuil clocháin choirceogacha in Éirinn a tógadh níos mó ná 1000 bliain ó shin.
Sionad Cheanannais. Reáchtáladh Sionad i gCeanannas, Sionad Cheanannais, sa mbliain 1152. Leagadh síos go mbeadh 36 deoise ann in Éirinn. Is beag athrú a tharla go dtí 2024, nuair a bhí 26 acu fós ann.
Cúlra.
Ba ag Sionad Ráth Breasail sa mbliain 1111 a d’athraigh an córas ó na mainistreacha go dtí na deoisí in Éirinn.
Shauna Bannon. Is ealaíontóir comhraic measctha as Tamhlacht í Shauna Bannon (a rugadh ar an 23 Deireadh Fómhair 1993). Triodeann sí i roinn sopmheáchana na mban den UFC. Throid sí in dhá phromóisean éagsúla healaíona comhraic measctha sular shínigh sí leis an UFC. 
Ag tosú sa spórt comhraic.
Thosaigh Bannon cicdhornálaíocht nuair a bhí sí trí bhliain d'aois
UFC.
Bhí an chéad troid ag Bannon i gcoinne Bruna Brasil ar clár na réamhchomórtas do UFC London
Réalachas sóisialta.  
Is éard is réalachas sóisialta ann ná téarma a úsáidtear le cur síos a dhéanamh ar shaothair a chruthaíonn péintéirí, déantóirí priontaí, grianghrafadóirí, scríbhneoirí agus scannánóirí a bhfuil sé mar aidhm acu aird a tharraingt ar fhíorchoinníollacha sochpholaitiúla an lucht oibre mar mhodh chun anailís agus critíc a dhéanamh ar na struchtúir chumhachta atá taobh thiar de na coinníollacha sin. Cé go bhfuil an-éagsúlacht idir tréithe na gluaiseachta ó thír agus ó mheán go chéile, beagnach i gcónaí bíonn réalachas tuairisciúil nó criticiúil i gceist. 
Uaireanta úsáidtear an téarma ar bhealach níos cúinge chun cur síos a dhéanamh ar ghluaiseacht ealaíne a raibh rath uirthi idir an dá Chogadh Domhanda mar fhreagairt ar an gcruatan agus na deacrachtaí a d’fhulaing an gnáthdhuine i ndiaidh Chliseadh Wall Street. Chun a gcuid ealaíne a dhéanamh níos inrochtana do lucht féachana forleathan, thosaigh ealaíontóirí ar léirithe réalaíocha a dhéanamh ar oibrithe gan ainm chomh maith le daoine cáiliúla, á n-úsáid mar shiombailí laochta láidreachta a bhí ag tabhairt aghaidh ar dhúshláin an tsaoil. Sprioc pholaitiúil a bhí ag na healaíontóirí mar gur theastaigh uathu droch-choinníollacha shaol na ndaoine bochta agus na haicme oibre a nochtadh don saol mór agus a léiriú go raibh na córais rialtais agus shóisialta freagrach astu. 
Níor cheart an réalachas sóisialta a mheascadh suas le réalachas sóisialach, an fhoirm oifigiúil ealaíne in Aontas na Sóivéide a thug Joseph Stalin isteach sa bhliain 1934 agus ar ghlac páirtithe Cumannacha comhaontacha ar fud an domhain léi ina dhiaidh sin. Tá sé difriúil freisin ón réalachas mar ní hamháin go gcuireann sé coinníollacha na mbochtán i láthair, ach déanann sé amhlaidh trí na teannas idir dhá dhream atá i gcoimhlint lena chéile a chur in iúl, mar shampla feirmeoirí agus tiarnaí feodacha. Uaireanta, áfach, úsáidtear na téarmaí 'réalachas sóisialta' agus 'réalachas sóisialach' ar bhealach idirmhalartaithe. 
Éire.
I scríbhneoireacht na hÉireann chleacht Máirtín Ó Cadhain an réalachas sóisialta i mórán de scéalta An Braon Broghach agus ina shaothair trí chéile.
Clocha ceangailte agus madraí scaoilte. Nath cainte Gaeilge é clocha ceangailte agus madraí scaoilte. Is é an chiall atá leis baol a bheith ann agus gan aon rud chun cosc a chur leis. "(C)ead a gcos ag cladhairí gan smacht orthu ag daoine macánta" an míniú a thugtar in "Lán-chúrsa na Gaeilge" (Ó Riain 1952).
Samplaí corpais.
Foinse: Aodh Ruadh (Cuid II) Leathanach: 174
‘Is olc an baile, Baile an Fhaoitigh, go bhfuil clocha ceangailte ann agus madraí scaoilte!’
Is mairg a théann go Baile na bhFaoiteach – Bíonn clocha ceangailte is madraí scaoilte ann. Duine éigin nár cuireadh an fháilte cheart roimhe ann lá crua seaca. Nuair a cuireadh na madraí leis ann ní raibh na clocha féin mar chosaint aige air féin ach iad greamaithe sa sioc.
Foinse: Seanfhocail na Mumhan (Ó Siochfhradha 1926)
https://pureadmin.qub.ac.uk/ws/portalfiles/portal/174235186/A_life_history_of_the_Irish_ecotype_tied_stones_and_loose_dogs_.pdf
https://www.president.ie/en/media-library/speeches/remarks-at-a-reception-for-delegates-at-law-commissions-meeting
https://www.gaois.ie/ga/idioms/4751698
Tanya S. Chutkan. Is dlíodóir agus saineolaí dl Meiriceánach í Tanya Sue Chutkan (rugadh 5 Iúil, 1962) a fheidhmíonn mar bhreitheamh dúiche de chuid na Stát Aontaithe do Chúirt Dúiche SAM do Ceantar Columbia .
Is í an breitheamh ceannais í ar thriail choiriúil iar-uachtarán na Stát Aontaithe Donald Trump, mar gheall ar a chuid iarrachtaí líomhnaithe toradh toghchán uachtaránachta 2020 a chur ar ceal, lena n-áirítear na himeachtaí as ar tháinig an t-ionsaí ar Capitol na Stát Aontaithe an 6 Eanáir, 2021 .
Luathshaol agus oideachas.
Rugadh Chutkan ar an 5 Iúil, 1962, i Kingston, Iamáice . Tá deartháir níos óige ag Chutkan, Norman, agus deirfiúr níos óige, Robynne, an bheirt acu ar lianna iad beirt. Dochtúir Ind-Iamácach is ea a hathair Winston Chutkan, agus is Afra-Iamácach í a máthair Noelle a bhí ar dhuine de na príomhdhamhsóirí ba mhó le rá ag an National Dance Theatre Company of Jamaica . Is iníon í Noelle le Frank Hill, duine de bhaill Pháirtí Náisiúnta an Phobail (People's National Party) Trína máthair, is col ceathrar í Chutkan d'iar - pheileadóir Learphoill agus Shasana John Barnes. 
Bhain Chutkan Baitsiléir Ealaíon amach i 1983 ó Ollscoil George Washington . D'fhreastail sí ar Scoil Dlí Ollscoil Pennsylvania ina dhiaidh sin, áit a raibh sí ina heagarthóir comhlach ar an University of Pennsylvania Law Review. Bhain sí céim Dochtúir Juris amach i 1987. 
Gairm bheatha luath.
Ó 1987 go 1990, bhí Chutkan i gcleachtadh príobháideach ag an ngnólacht dlí Hogan &amp; Hartson ( Hogan Lovells anois). Ó 1990 go 1991, d’oibrigh sí sa ghnólacht dlí Donovan, Leisure, Rogovin, Huge &amp; Schiller. Ó 1991 go 2002, bhí sí ina haturnae trialach agus ina maoirseoir ag Seirbhís na gCosantóirí Poiblí do Cheantar Columbia. Sa bhliain 2002, chuaigh Chutkan isteach sa ghnólacht dlí Boies, Schiller &amp;amp; Flexner, agus rinneadh comhpháirtí dí sa bhliain 2007. Dhírigh a cleachtas ar dhlíthíocht shibhialta chasta agus go háirithe caingean aicmeach fhrith-iontaobhais.
Cill Tiarnáin, Contae na Gaillimhe. Is eaglais mheánaoiseach agus Séadchomhartha Náisiúnta i gContae na Gaillimhe í Cill Tiarnáin.
Tá sí suite 2.9 km (1.8 míle) soir ó dheas ó Chill Cholgáin, i ngar don bhóthar M18.
Stair.
Níl aon taifead scríofa ar Chill Tiarnáin. Creidtear gurbh é Naomh Tiarnán a bhunaigh í sa 5ú haois CE, agus gur tógadh an séipéal cloiche atá ann anois san 8ú haois.
Nuair a rinneadh tochailt ar an suíomh, thángthas ar bhalla imfhálaithe nach raibh comhthreomhar leis an séipéal.
Cill Tiarnáin (idirdhealú). Tá níos mó ná áit amháin in Éirinn a bhfuil an t-ainm Cill Tiarnáin air:
An Phailís. Tá níos mó ná áit amháin in Éirinn a bhfuil an t-ainm An Phailís air:
Caisleán Chill Chré. Fothrach de túrthí agus bábhún ón 15ú haois é Caisleán Chill Chré atá suite in aice le Prióireacht Chill Cré, siar ó Chathair Chorcaí, Éire. Is é Cormac Laidir MacCarthy, 9ú Tiarna Múscraí, a thóg an túrtheach agus an mainistir.
Suíomh.
Seasann Caisleán Chill Cré i roschoill, a beagnach chuireann i bhfolach é, i ngleann na Bríde ar a bruach deas (deisceartach). Is craobh-abhainn ar thaobh na láimhe deise den Laoi í an Bhríde seo (ní an Bhríde a shníonn isteach san Abhainn Mhór i gCúige Mumhan).
Tá Prióireacht Chill Cré gar don oirthear, ar an taobh céanna den abhainn. Is é Na hUamhanna an sráidbhaile is gaire. Tá sé idir Cathair Chorcaí agus Maigh Chromtha.
Stair agus tógáil.
Chríochnaigh Cormac Laidir MacCarthy, 9ú Tiarna Múscraí agus bunaitheoir Prióireacht Chill Cré, an caisleán faoin mbliain 1465, i gceantar riascach thar sean dún a cheaptar gur bhaineann leis an Chré-umhaois.
Tógadh an struchtúr iomlán ag féachaint ó thuaidh (i dtreo na Bríde), leis an bpríomh túrthí cúig stór ar an taobh thiar agus an bábhún ar an taobh thoir i dtreo na mainistreach. Tá iarsmaí de thúr trí stór ar an gcúinne thoir theas den bhábhún. Deir téacs ó na 1840idí go raibh an bhábhún iata le dhá thúr cearnacha, ach cailltear aon fhianaise fhisiciúil go bhfuil an dara túr ar an mbábhún ag an casarnach.
I lár an 19ú haois tógadh gearradh de Iarnród Chorcaí agus Mhaigh Chromtha nach bhfuil in úsáid anois trí mhóta an chaisleáin ar an taobh thuaidh.
Úinéireacht.
Murab ionann agus an mhainistir, atá faoi úinéireacht an stáit agus á chothabháil ag Seirbhís Séadchomharthaí Náisiúnta na hÉireann, tá na fothracha ar thailte faoi úinéireacht phríobháideach, an talamh atá díreach timpeall ar, agus na fothracha féin san áireamh, ag feidhmiú mar fheirm eallaigh faoi láthair. Tá an caisleán liostaithe mar struchtúr cosanta ag Comhairle Contae Chorcaí.
Páirc Náisiúnta na Mara. Tá Páirc Náisiúnta na Mara (PNM) suite in Chorca Dhuibhne agus Uíbh Rathach, Contae Chiarraí, i nGaeltacht Chiarraí Thiar. Tá 283 ciliméadar cearnach de limistéir i gceist, ar muir agus ar tír, an Pháirc Náisiúnta is mó sa tír. Ar muir is mó atá an áis agus tá PNM ar an gcéad pháirc náisiúnta farraige sa tír. 
Achar.
Tá níos mó ná 280 km2 d'éiceolaíochta ilchineálacha aige, flóra agus fána de tábhachta idirnáisiúnta, agus beanna sléibhte san áireamh. 
Ar na háiteanna atá i bPNM tá beagnach 6 ciliméadar cearnach sa Chonair, a chosain timpeall €6 milliún ar an stát sa bhliain 2023. Tá 1,400 acra sléibhe agus foraoise ag síneadh le Slí na Conarach. 
San áireamh sa PNM chomh maith tá talamh ar an mBlascaod Mór, An Tiaracht, Oileáin an Mhachaire, Sceilg Bheag, Sceilg Mhichíl, Duínis, ar Chnoc Bréanainn, Trá Inse agus teach, páirc agus trá Dhoire Fhionáin in Uíbh Ráthach. Ina theannta sin tá abhantrach in aice láimhe - An Abha Mhór, agus 9 gcinn de lochanna - ann. Tá an fharraige timpeall ar na Blascaodaí agus an ceantar caomhnaithe speisialta ag Ceann Chiarraí sa pháirc nua chomh maith. 
Cosaint na bithéagsúlachta.
Tá PNM dírithe go háirithe ar chosaint agus ar chothú na bithéagsúlachta agus oidhreacht shaibhir seandálaíochta an cheantair.
Tá cáil na n-éan ar an gceantar a bhfuil fáil ann ar an bpuifín, an guairdeall agus an fabhcún gorm. Tá ainmhithe ann amhail an madra uisce, an broc agus an giorria sléibhe. Is ann atá teacht ar an t-aon chnádán dúchasach sa tír. Chomh maith leis sin feictear san fharraige an míol mór, an liamhán gréine agus an deilf.
Cluain Tarbh (albam). Is é Cluain Tarbh an chéad albam stiúideo de chuid an bhanna Miotail Celtic Mael Mórdha. Eisíodh i Meán Fómhair 2005 é. Is féidir ainm an albaim, chomh maith le hainm an bhanna, a scríobh mar a thugann an clúdach le fios, ag baint úsáide as clóghrafaíocht thraidisiúnta na hÉireann An t-ainm a bheadh air an uair sin, "Cluain Tarḃ."
Tá ocht n-amhrán ar an albam, an ceann is giorra ná "An Tús" ag 0:56 ar fhad, agus "I Am the Wench's Bane" an ceann is faide ag 10:15 ar fad. Bailiúchán d’ábhar móréilimh agus nua atá san albam a a scríobha tharr roinnt blianta i stair an bhanna.
Léiríonn ealaín an chlúdaigh Cath Chluain Tarbh agus is é seo príomhthéama rian ealaíne agus teidil an albaim. Is Gael dhúchasach é an fear ar chlé, ag troid ar thaobh Bhriain Bóruma mac Cennétig, Ard-Rí na hÉireann, is dócha. Is cosúil gur Lochlannach é an fear ar dheis, ag troid ar thaobh Rí Laighean, Mael Mórdha mac Murchada Tá an bheirt fhear i mbun comhraic duine le duine i gcoinne a chéile.
Tá liricí i mBéarla agus i nGaeilge ar an albam.
Faisnéise amhrán.
An Tús.
Is é "An Tús" an réamhrá don albam. Imíonn sé isteach (agus amach) agus is cosúil le fonn cogaidh le píopaí é. B’fhéidir go bhfuil sé seo ag déanamh aithrise ar cad a d’fhéadfadh a bheith mar thús cadhnaíochta ar Cath Clhuain Tarbh, a úsáidtear mar mheafar don albam iomlán.
Winds of One Thousand Winters.
Is é an t-amhrán seo a chuir tús le Ceol Breatha Gaelach Mael Mórdha ar an albam. Seo ceann de na rianta samplacha atá le cloisteáil ar a suíomh Gréasáin. 
Cumtha: 2003
The Serpent and The Black Lake.
Tá an t-amhrán seo ráite ag an mbanna a bheith faoi ar an "Mheall an Ghrá".
Cumtha: 1997
Cluain Tarbh.
An rian teidil. Insíonn an t-amhrán seo scéal Chath Chluain Tarbh agus is féidir é a mheas mar chroílár an albaim.
Ó shuíomh idirlín an bhanna: "Seo faoi an réamh eachtraí agus iarmhairt na gcathanna ba cháiliúla a troideadh i Cluain Tarbh ar Aoine an Chéasta 1014 idir ard-rí Éire, Brian Ború agus rí Laighean, Mael Mórdha." "Tá an luas go tapa agus ar buile (do Mael Mórdha is ciall agam) le giotáir agus drumaí ag bualadh, feadóg agus glórtha ag boilg."
Cumtha: 2003
I am the Wench's Bane.
Seo an t-amhrán is faide ar an albam. Deirtear go bhfuil sé "ar an gcaidreamh idir an 'Wench' agus a 'Bane'".
Cumtha: 2001
The Man All Hate to Love.
Ó shuíomh idirlín an bhanna: "Má tá Cluain Tarbh go tapa ansin is dúlagar Ionchollithe an t-amhrán seo." "Mall le go leor guthanna tacaíochta, ceolfhoireann agus giotáir olc." "Míníonn an teideal téama an bhioráin bhig seo go leor." "Má bhraitheann tú riamh síos ag éisteacht leis an amhrán seo tuigfidh tú nach bhféadfadh aon rud a bheith chomh uafásach leis an méid a chuirtear in iúl anseo."
Cumtha: 2003
Pauper of Souls.
Deirtear go bhfuil an t-amhrán seo faoi “An fiúntas de creideamh tharr neamh-creideamh”.
Cumtha: 2001
Realms of Insanity.
Is cosúil go bhfuil an t-amhrán seo "oscailte le léiriú". Ní thugtar aon eolas breise.
Cumtha: 1996
Rob Mulhern. Is ceoltóir, léiritheoir agus poiblitheoir ceoil é Rob Mulhern nó Roibeárd Ó Maoilchiaráin.
Ba é Rob Mulhern príomhamhránaí an bhanna rac sícideileach Tuath agus scríbhneoir a gcuid amhrán. Tá sé ina innealtóir taifeadta agus ina sheinnteoir dhordghiotáir leis an mbanna Lunch Machine freisin.
Le blianta beaga anuas, bíonn Mulhern i mbun comhoibriú leis an rapálaí Súil Amháin. Is é Mulhern a léirigh an chnuastéip "Shammen", ar chrú traic faoi leith as, "An Murda Meaisín", Gradam NÓS don bheirt in 2024 sa rannóg "Amhrán na Bliana". "Tiúin réabhlóideach den chéad scoth [atá inti seo], a dhéanann tagairt do Frantz Fanon agus Chuck D". Maidir le "Shammen", dúradh san iris stíl mhaireachtála NÓS go bhfuil Ó Súilleabháin agus Mulhern araon "i mbarr a réime [...] Chomh fada agus a bhaineann sé le ceol úr i nGaeilge, ní dóigh liom féin go bhfuil bualadh amach ar a bhfuil á eisiúint acu siúd i dteannta a chéile."
Ancylostoma caninum. Is speiceas néimeatóide é Ancylostoma caninum ar a dtugtar péist chrúcach, a ionfhabhtaíonn stéig bheag madraí go príomha. Tá idir chásanna aisiomptómacha agus bás an mhadra mar thoradh ar ionfhabhtú "A. caninum; tá nasc idir cothú níos fearr, aois a mhéadú, nochtadh roimh ré, nó vacsaíniú" ceangailte le maireachtáil fheabhsaithe. I measc na n-óstach eile tá feoiliteoirí amhail faolchúnna, sionnaigh, agus cait, agus tuairiscíodh líon beag cásanna i ndaoine. 
Tá coinníollacha teo agus taise tábhachtach chun maireachtáil "A. caninum" a cheadú le linn na gcéimeanna saorbheathacha dá shaolré, agus mar sin tá sé teoranta den chuid is mó do réigiúin mheasartha, trópaiceacha agus fothrópaiceacha. I gcodanna den domhan ina gcomhlíontar na riachtanais aeráide seo ar nós Srí Lanca, Oirdheisceart na hÁise, agus an Mhalaeisia, is é "A. caninum" an phríomhchúis le galar na bpéisteanna crúcacha i gcainínigh . 
Moirfeolaíocht.
"Bíonn baineannaigh A. caninum" go hiondúil 14-16 mm ar fhad agus 0.5 mm ar leithead, agus tá na fireannaigh níos lú ag 10-12 mm ar fhad agus 0.36 mm ar leithead. Tá saicín cúplálach ag na fireannaigh, atá comhdhéanta de spicules cosúil le spine atá suite ar thrí gha matáin a ghreamaíonn an baineannach le linn cúplála. Mar aon le néimeatóidí eile, tá easpa lascghéagán sa speirm. Gné shainiúil de bhaill Strongylida is ea an saicín cúplálach, rud a fhágann gur bealach úsáideach é chun baill den fho - ord seo a shainaithint; úsáidtear é freisin chun baill laistigh den fho-ordú a idirdhealú de bharr difríochtaí i gcuma na saicíní idir speicis . Tá bálta an "A. caninum" baineannaigh suite ag teorainn an dara agus an tríú deiridh den chorp. 
Faightear fiacla "A. caninum" sa bhéalchapsúl agus roinntear iad i dtrí shraith. Cruthaíonn dhá tarrshraith coibhéis an ghéill íochtaraigh, agus gobann sraith eile amach ón taobh droma agus is ionann é nach mór agus an giall uachtarach. Tá trí rinn ag gach tarrshraith, agus is iad na cinn is faidefaide chun na taobhanna na cinn is mó. Cé go bhfuil na tarrshraitheanna feiceálach, tá an tsraith dhroma i bhfolach níos doimhne sa bhéalchapsúl.
Inter Alia. Podchraoladh Dlí as Gaeilge is ea Inter Alia. Bunaíodh an podchraoladh in 2024. Is podchraoladh é de chuid UCC 98.3FM. Bíonn an podchraoladh á chur i láthair ag mic léinn ón gcéim Dlí agus Gaeilge i gColáiste na hOllscoile, Corcaigh.
Siondróm duine-stromptha. Is neamhord néareolaíoch neamhchoitianta é siondróm duine-stromptha (SDS), a bhfuil a chúis neamhshoiléir. Sainairíonna an neamhoird ná righneas nó strompaíocht matáin forchéimnitheach. Bíonn tionchar ag an righneas go príomha ar na matáin chabhlaigh agus freangaí neamhdheonacha mar chomhartha sóirt ag an ngalar seo, rud a fhágann míchumaí staidiúire. Is comharthaí coitianta iad pian ainsealach, soghluaisteacht lagaithe, agus hipearlordóis lumbach. 
Tarlaíonn SDS i thart ar dhuine as gach milliún duine agus is i measc daoine meánaosta is coitianta a fhaightear é. Tá an riocht paraneoplasmach ag mionlach beag na n-othar. Is minic a fheictear athraithigh den riocht, cosúil le siondróm géag-stromptha, a théann i bhfeidhm go príomha ar ghéag ar leith.
Idirnáisiúnú. Is é atá i gceist le idirnáisiúnú ná an tacar de theicnící agus de chaighdeáin a úsáidtear i gcórais oibriúcháin éagsúla chun ligean d'fheidhmchlár a chomhéadan úsáideora a chur in oiriúint d'éagsúlachtaí i dteangacha daonna, in aonaid fhisiciúla agus in airgeadraí, in amchriosanna, i bhformáidiú dátaí etc. de réir mar a chumraíonn an t-úsáideoir iad.
Logánú. Is éard atá i gceist le logánú ná bogearra a chur in oiriúint do réigiún, teanga, agus cultúr ar leith. Tá dlúthghaol ag an logánú leis an idirnáisiúnú — na teicnící a úsáidtear chun bogearra a ullmhú don logánú. De ghnáth, nuair a dhéantar logánú ar bhogearra, baineann an chuid is mó den obair le haistriuchán (ó Bhéarla go minic) go dtí an teanga sprice. Ach is gá go leor gnéithe eile a chur in oiriúint don chultúr áitiúil, mar shampla dátaí, airgeadraí, amchriosanna, laethanta saoire, rialacha sórtála, srl.
Gealtacht Mael Mórdha. Is é Gealtacht Mael Mórdha an dara halbam stiúideo de chuid an mbanna miotail ceilteach Mael Mórdha. Eisíodh i 2007 é.
Haiku. Is é an haiku an fhoirm is lú d'fhoirmeacha filíochta an domhain (i dteannta an tré). Gabhann a chuid fréamhacha siar go dtí an 13ú haois agus bhláthaigh an seánra seo sa tSeapáin in aimsir Basho. De ghnáth, is i bhfoirm trí líne a bhíonn an haiku agus ní théitear de ghnáth thar 17 siolla. 'An rud atá os do chomhair a fheiscint, breith ar nóiméad solasmhar'. Sin is haiku ann, dar leis an bhfile Gaeilge Gabriel Rosenstock.
Liam Carson. File Éireannach agus údar an leabhair cuimhní cinn "Call Mother a Lonely Field" é Liam Carson. Foilsíodh haiku leis i nGaeilge agus i mBéarla i bhfoilseacháin éagsúla, ina measc The Irish Times, Comhar, Éigse Éireann agus Seashores. Is é a bhunaigh an fhéile litríochta IMRAM agus is é stiúrthóir na féile é freisin.
Maeve O'Sullivan. File haiku bisiúil Éireannach í Maeve O'Sullivan agus mhol Catherine Phil McCarthy an cnuasach haiku uaithi "Wasp on the Prayer Flag" mar haiku machnamhacha a aimsíonn niamhracht sa ghnáthshaol, haiku a thugann éanlaith, plandaí agus feithidí faoi deara i gcaitheamh na séasúr, agus a cheanglaíonn an domhan seo againne leis an gcosmas.
Seán Mac Erlaine. Cumadóir agus ceoltóir é Seán Mac Erlaine, ar dhuine de na ceoltóirí is suimiúla agus is eachtrúla dá ghlúin féin é, dar leis an Irish Times.
Ptychodus. Is éard is Ptychodus (ón ‘filleadh’ agus ‘fiacail’) ann ná géineas de shiorcanna cruafhagach () atá imithe in éag (blaosc-bhrú) ón Chailceach Déanach. Faightear iontaisí fiacla "Ptychodus" i go leor dríodar muirí ón gCréiteach Déanach ar fud an domhain. Rinneadh cur síos ar go leor speiceas. Tá na hiarsmaí is óige thart ar 85 milliún bliain d'aois. Fuarthas líon mór iarsmaí san Muir Intíre Thiar ("Western Interior Seaway"). Fuarthas amach i bhfoilseachán 2016 gur dóichí gur fhíorsiorcanna iad "Ptychodus" a bhaineann le Selachimorpha, seachas Hybodontiformes nó Batoidea mar a measadh roimhe seo. Baineadh de thátal as staidéar in 2024 ar chnámharlach iomlán gur leis na Lamniformes iad. Tagann stair a mbeatha i gcomhthráth le gnáthshaol go leor siorcanna móra eile: bhí saol sách fada acu agus d'fhás siad go mall agus rug siad sliocht mór agus álta beaga.
Aireola. Is í an aireola dhaonna ("areola mammae" ) an limistéar líocha ar an bhrollach timpeall na sine. Go hiondúil, is limistéar beag ciorclach í an aireola ar an gcorp le histeolaíocht dhifriúil ón bhfíochán máguaird.
Tá roinnt oscailtí beaga ag an aireola dhaonna bhaineann aibí, eagraithe go gathach timpeall barr na nduchtanna lachtmhara óna scaoiltear bainne le linn lachta. Is faireoga geireacha iad oscailtí beaga eile san aireola, ar a dtugtar faireoga aireolacha freisin.
Xylella fastidiosa. Is baictéar aeróbach, Gram-diúltach den ghéineas Xylella é Xylella fastidiosa . Is pataigin plandaí é, a fhásann i bhfíocháin iompair uisce de phlandaí (soithí xiléime) agus a tharchuirtear go heisiach ag feithidí súchothaitheacha ag xiléim, mar Proconiini agus Aphrophoridae . Tarlaíonn go leor galair plandaí de bharr ionfhabhtuithe "X. fastidiosa", lena n-áirítear sleabhcadh baictéarach duille.
Ionchúiseamh Donald Trump i Nua-Eabhrac. Thosaigh Cúiseamh Donald Trump i Nua-Eabhrac, an cás The People of the State of New York v. Donald J. Trump, i Nua Eabhrac ar an 15 Aibreán 2024, an chéad triail choiriúil riamh d'iar-uachtarán na Stát Aontaithe. Bhí Donald Trump os comhair na cúirte ar dhíotálacha feileonacha, gur fhalsaigh sé taifid ghnó chun airgead tosta, a deirtear gur íoc sé don striapach Stormy Daniels, a fholú, díreach roimh an toghchán uachtaránachta in 2016. Bhí na líomhaintí uilig séanta ag Trump. 
Bhí sé deacair giúiré a roghnú - próiseas  a thóg tamall mar d'admháil roinnt mhaith iarrthóirí don ghiúiré nach raibh siad neamhchlaonta. Bhí ar Trump freastal ar an gcúirt gach lá a bhí an cás ar siúl. 
Thug an breitheamh ordú do Trump gan a bheith ag déanamh trácht ar an gcás ar na meáin shóisialta. Tamaill níos déanaí, in iarracht teacht timpeall ar an ordú, rinne Trump tagairt d’iníon Merchan ar na meáin shóisialta, chomh maith le cúpla ionsaí eile a dhéanamh ar obair na cúirte.
Bhí Trump ag baint leas as na cásanna cúirte ar fad atá ina aghaidh le bolscaireacht a chruthú dó féin. Bhí suim na meán in imeachtaí na gcásanna éagsúla ag cur leis an méid poiblíochta a bhí á fháil aige.
Víreas deinge. Is é víreas deinge (VDEIN) is cúis le fiabhras deinge. Is víreas aigéad ribeanúicléasach (ARN) muiscítiompartha é den fhine "Flaviviridae"; ghéineas "Flavivirus". Fuarthas ceithre shéirítíopa den víreas, agus tá an cúigiú ceann tuairiscithe fós le deimhniú, agus is féidir le gach ceann acu a bheith ina chúis le speictream iomlán an ghalair. Mar sin féin, d’fhéadfadh tuiscint na n-eolaithe ar an víreas deinge a bheith róshimplí mar, seachas grúpaí antaigineacha ar leith, is cosúil go bhfuil "contanam" ann. D'aithin an staidéar céanna seo 47 tréithchineál den "víreas deinge" . Ina theannta sin, cuireann comh-ionfhabhtú le agus easpa tástálacha gasta le haghaidh "víreas Zika" agus "chikungunya" casadh breise ar chúrsaí ionfhabhtaithe sa saol mar atá. 
Tá méadú suntasach tagtha ar "víreas deinge" le 20 bliain anuas, agus é ar cheann de na pataiginí daonna is measa a iompraíonn muiscítí a gcaithfidh tíortha trópaiceacha déileáil leo. Tugann meastacháin reatha le fios go dtarlaíonn oiread agus 390 milliún ionfhabhtú gach bliain, agus is léir de réir a chéile go bhfuil go leor ionfhabhtuithe deinge aisiomptómach nó fochliniciúil. 
Tagairtí.
[Catagóir:Flavaivíris]]